El Ple de la Corporació Municipal aprova el nou Pla General d'Ordenació Urbana
09/01/2009

# El Ple de la Corporació Municipal aprova el nou Pla General d'Ordenació Urbana

*   09/01/2009
*   [Imprimir](#)
*   Compartir
*    https://www.alaquas.org/documento.asp?id\_do=11152

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F11152%2F0&title=Ajuntament%20d%27Alaqu%C3%A0s.%20Premsa.El%20Ple%20de%20la%20Corporaci%C3%B3%20Municipal%20aprova%20el%20nou%20Pla%20General%20d%27Ordenaci%C3%B3%20Urbana)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/11152/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2009/2/11152/09012009ple1_Form_4.jpg)](https://www.alaquas.org/ficheros/documentos/2009/2/11152/09012009ple1_Form_10.jpg "<a href='https://www.alaquas.org/ficheros/documentos/2009/2/11152/09012009ple1_Form_10.jpg' target=_blank><i class='fa fa-external-link' aria-hidden='true'></i>.El Ple de la Corporació Municipal aprova el nou Pla General d'Ordenació Urbana</a>")

En la sessió s'ha aprovat també una moció d'alcaldia per a la posada a disposició a la Conselleria de Sanitat d'un local municipal que siga destinat a un nou Centre Auxiliar de Salut i la cessió a la Conselleria d'Educació d'una parcel·la de titularitat municipal destinada a la construcció del col·legi públic Ciutat de Cremona.

El Ple de la Corporació Municipal d'Alaquàs va aprovar el passat 29 de desembre la proposta provisional del nou Pla General d'Ordenació Urbana d'Alaquàs amb els vots a favor dels regidors del PSPV i els vots en contra del PP. En la sessió es van resoldre les al·legacions presentades al document inicial exposat al públic en els últims mesos i es va donar llum verda al PGOU definitiu.

El nou Pla General d'Ordenació Urbana d'Alaquàs combina el creixement urbà i industrial amb la creació de noves zones verdes dotades de més serveis públics. Per això, les línies mestres que defineixen el nou disseny urbanístic de la ciutat passen per la creació de tres nous sectors industrials per tal de contribuir al desenvolupament econòmic i social de la ciutat, la dotació de més de 1000 vivendes de protecció pública, la construcció d'una xarxa d'aparcaments públics, la millora i ampliació dels equipaments educatius i esportius de la ciutat i la consolidació de noves zones verdes.

D'entre les actuacions més importants del nou PGOU destaca la transformació del sòl urbà d'ús industrial de l'avinguda Camí Vell de Torrrent i el carrer Cid en sòl urbà d'ús residencial i terciari, creant una nova zona de vivendes separada de l'activitat industrial per una gran zona verda. Aquesta intervenció suposarà la construcció de 1.010 vivendes de protecció pública i 543 vivendes de renda lliure, que vindran a satisfer la demanda de primer accés a la vivenda dels joves.

El respecte al medi ambient serà un dels principals objectius. L'Ajuntament preveu amb el nou Pla la creació de la nova Albereda de Ponent, que junt a les ja existents, la Sud i la Nord, crearan un pulmó verd que delimitaran definitivament la zona urbana del municipi, separant-la de l'activitat industrial. Es crearà també un nou Parc Urbà de 100.000 metres quadrats en els terrenys del Ministeri de Medi Ambient, en els que es té previst instal·lar noves dotacions públiques i nous serveis públics com un alberg juvenil i un nou centre de dia.

Amb el Pla General es vol donar també una solució als estacionaments en el casc urbà. Per això, s'ha establit la creació d'una xarxa d'aparcaments públics que seran distribuïts en les zones residencials de major densitat. En el parc del Rollet es crearan 1006 places d'aparcament, en el parc del Roser un total de 375 i en el parc del Dijous hi haurà 568 estacionaments.

L'educació, com a matèria important de les polítiques socials de l'Ajuntament, serà una de les grans afavorides pel nou Pla que contempla l'ampliació dels actuals equipaments educatius amb la creació de tres nous col·legis de primària i un nou institut de secundària en el barri de la Puríssima. Aquest apartat es completa a més amb la millora de les instal·lacions esportives del Terç i del Bovalar.

D'entre les actuacions del Pla General es contempla també la millora i ampliació de les dotacions públiques del centre històric d'Alaquàs, amb una unitat d'actuació en el carrer de l'Església en el que s'instal·laran nous equipaments culturals, educatius i assistencials. El Pla preveu també la remodelació del Centre Cultural de l'Olivar.

D'altra banda, en la mateixa sessió es va presentar una moció d'alcaldia relativa a la posada a disposició a la Conselleria de Sanitat d'un espai municipal destinat a la creació d'un nou Centre Auxiliar de Salut per a Alaquàs. Aquest local, propietat de l'Ajuntament d'Alaquàs, té 750 metres quadrats i està ubicat al Mercat Municipal, als carrers Poeta Miquel Adlert Noguerol, Santa Ana i Vicent Andrés Estellés.

Amb aquesta moció, l'Ajuntament d'Alaquàs instarà a la Conselleria de Sanitat a iniciar el procediment legalment establert per a la implantació a Alaquàs d'un nou Centre Auxiliar de Salut i a agilitzar aquests tràmits per tal de donar resposta a les necessitats de la ciutadania d'Alaquàs en matèria de salut pública.

A més, a la sessió plenària es va aprovar la cessió per part de l'Ajuntament d'Alaquàs a la Conselleria d'Educació d'una parcel·la de titularitat municipal destinada a la construcció del col·legi públic "Ciutat de Cremona", que s'ubicarà al carrer Lanjarón, just al costat del CP Sanchis Almiñano i l'Institut de Secundària Faustí Barberà.